CELEX: 52015PC0491
Language: hu
Date: 2015-10-13
Title: Módosított javaslat A TANÁCS HATÁROZATA egyrészről az Európai Közösség és tagállamai, másrészről az Amerikai Egyesült Államok közötti légiközlekedési megállapodás megkötéséről

EURÓPAI BIZOTTSÁG
            Brüsszel, 2015.10.13.
            COM(2015) 491 final
            2006/0058(CNS)
            Módosított javaslat
            A TANÁCS HATÁROZATA
            egyrészről az Európai Közösség és tagállamai, másrészről az Amerikai Egyesült Államok közötti légiközlekedési megállapodás megkötéséről
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               2007. április 25-én és 30-án egyfelől az Európai Közösség és tagállamai, másfelől az Amerikai Egyesült Államok légiközlekedési megállapodást írt alá (EU–USA légiközlekedési megállapodás). E megállapodás célja többek között az volt, hogy az Atlanti-óceán mindkét oldalán a piacok megnyitása, valamint a fogyasztók, a légitársaságok, a munkavállalók és a szakmai közösségek számára kínálkozó előnyök maximális kiaknázása által elősegítse a nemzetközi légiközlekedési lehetőségek bővülését.
            
            
               Az EU részéről mind az Unió, mind annak tagállamai részes felei a megállapodásnak. 2014-ben az összes tagállamban lezárult a megerősítési eljárás. A Horvát Köztársaság a Horvátország uniós csatlakozásának feltételeiről szóló okmányban előírt eljárásnak megfelelően csatlakozik a megállapodáshoz.
            
            
               E javaslat – különösen a Lisszaboni Szerződés hatálybalépésének figyelembevétele céljából – módosítja a Bizottság eredeti javaslatát (2006/0058 (CNS))
                  1
               . A Tanácsban történő megvitatás megkönnyítése érdekében a teljes szöveget módosított javaslatként terjesztjük elő.
            
            
               2.AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI 
            
            
               Tárgytalan
            
            
               3.A JAVASLAT JOGI ELEMEI
            
            
               Tárgytalan
            
            
               4.KÖLTSÉGVETÉSI VONZATOK 
            
            
               Tárgytalan
            
            
               2006/0058 (CNS)
            
            
               Módosított javaslat
            
            
               A TANÁCS HATÁROZATA
            
            
               egyrészről az Európai Közösség és tagállamai, másrészről az Amerikai Egyesült Államok közötti légiközlekedési megállapodás megkötéséről
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (6) bekezdésének a) pontjával,
            
            
               tekintettel az Európai Bizottság javaslatára,
            
            
               tekintettel az Európai Parlament egyetértésére
                  2
               , 
            
         
         
            
               mivel:
            
            
               (1)A Bizottság tárgyalások megkezdésére való felhatalmazásáról szóló tanácsi határozatnak megfelelően a Bizottság az Európai Közösség és tagállamai nevében tárgyalásokat folytatott az Amerikai Egyesült Államokkal egy légiközlekedési megállapodás (a továbbiakban: a megállapodás) megkötéséről.
            
            
               (2) A megállapodást 2007. április 25-én és 30-án írták alá. A megállapodást az Unió nevében jóvá kell hagyni,
            
            
               ELFOGADTA EZT A HATÁROZATOT: 
            
            
               1. cikk
            
            
               (1) Az egyrészről az Európai Közösség és tagállamai, másrészről az Amerikai Egyesült Államok közötti légiközlekedési megállapodást (a továbbiakban: a megállapodás) a Tanács a Közösség nevében jóváhagyja.
            
            
            
               (2) A Tanács elnöke kijelöli azt a személyt, aki jogosult a megállapodás 26. cikkében meghatározott jóváhagyási okmányt letétbe helyezni az Európai Unió nevében annak kifejezésére, hogy az Európai Unió a megállapodást magára nézve jogilag kötelező erejűnek ismeri el, és közli az alábbiakat: 
            
            
                  „A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett, valamint ezen időponttól kezdve gyakorolja az Európai Közösség jogait, és terhelik annak kötelezettségei. Ezért a megállapodás szövegében az »Európai Közösség«-re való hivatkozásokat adott esetben »Európai Unió«-ként kell értelmezni.”
            
            
               2. cikk
            
            
               (1) A megállapodás 18. cikke értelmében létrehozott vegyes bizottságban az Európai Uniót a Bizottság képviseli.
            
            
               (2) A megállapodás 14. és 20. cikkének hatálya alá tartozó kérdésekre vonatkozóan a vegyes bizottságban képviselendő uniós álláspontot a Bizottság fogadja el a Tanács által kijelölt különbizottsággal való konzultációt követően.
            
            
            
            
               3. cikk
            
            
               Ez a határozat az elfogadásának napján lép hatályba.
            
            
            
            
               Kelt Brüsszelben, -án/-én.
            
            
               
                     a Tanács részéről
               
            
         
         
            
               
                     az elnök
               
            
         
         
            
                  
                     (1)
                  http://eur-lex.europa.eu/legal-content/HU/TXT/?qid=1427727730466&uri=CELEX:52006PC0169(02)
               
               
                  
                     (2)
                  HL C 81. E/01, 2011.3.15.